CELEX: 22018D0358
Language: bg
Date: 2016-07-08 00:00:00
Title: Решение на Съвместния комитет на ЕИП № 136/2016 от 8 юли 2016 година за изменение на приложение I (Ветеринарни и фитосанитарни въпроси) и приложение II (Технически регламенти, стандарти, изпитвания и сертифициране) към Споразумението за ЕИП [2018/358]

15.3.2018   
               
               
                  BG
               
               
                  Официален вестник на Европейския съюз
               
               
                  L 73/4
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 136/2016
      от 8 юли 2016 година
      за изменение на приложение I (Ветеринарни и фитосанитарни въпроси) и приложение II (Технически регламенти, стандарти, изпитвания и сертифициране) към Споразумението за ЕИП [2018/358]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Решение за изпълнение (ЕС) 2016/158 на Комисията от 4 февруари 2016 г. за определяне на преходни мерки по отношение на някои предприятия в секторите на месната и млечната промишленост в Хърватия (1) следва да бъде включено в Споразумението за ЕИП.
               
            
                  (2)
               
               
                  Настоящото решение се отнася до законодателството по ветеринарни въпроси и във връзка с хранителните продукти. Законодателството по ветеринарни въпроси и във връзка с хранителните продукти не се прилага по отношение на Лихтенщайн дотогава, докато Споразумението между Европейската общност и Конфедерация Швейцария относно търговията със селскостопански продукти се прилага за Лихтенщайн, както е посочено в секторните адаптации на приложение I и в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
               
            
                  (3)
               
               
                  Споразумението за участие на Република Хърватия в Европейското икономическо пространство (2) („Споразумение за разширяване на ЕИП от 2014 г.“), подписано на 11 април 2014 г. в Брюксел, се прилага временно спрямо подписалите го страни от 12 април 2014 г. насам и поради това настоящото решение щe се прилага временно до влизането в сила на Споразумението за разширяване на ЕИП от 2014 г.
               
            
                  (4)
               
               
                  Поради това приложения I и II към Споразумението за ЕИП следва да бъдат съответно изменени,
               
            ПРИЕ НАСТОЯЩОТО РЕШЕНИЕ:
      Член 1
      В точка 16 (Регламент (ЕО) № 852/2004 на Европейския парламент и на Съвета) и в точка 17 (Регламент (ЕО) № 853/2004 на Европейския парламент и на Съвета) от част 6.1 на глава I от приложение I към Споразумението за ЕИП под заглавието, свързано с преходните разпоредби, се добавя следното тире:
      
                  „—
               
               
                  
                     32016 D 0158: Решение за изпълнение (ЕС) 2016/158 на Комисията от 4 февруари 2016 г. за определяне на преходни мерки по отношение на някои предприятия в секторите на месната и млечната промишленост в Хърватия (ОВ L 31, 6.2.2016 г., стр. 47.)“.
               
            Член 2
      В точка 54щщщз (Регламент (ЕО) № 852/2004 на Европейския парламент и на Съвета) от глава XII от приложение II към Споразумението за ЕИП под заглавието, свързано с преходните разпоредби, се добавя следното тире:
      
                  „—
               
               
                  
                     32016 D 0158: Решение за изпълнение (ЕС) 2016/158 на Комисията от 4 февруари 2016 г.за определяне на преходни мерки по отношение на някои предприятия в секторите на месната и млечната промишленост в Хърватия (ОВ L 31, 6.2.2016 г., стр. 47.)“.
               
            Член 3
      Текстовете на Решение за изпълнение (ЕС) 2016/158 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 4
      Настоящото решение влиза в сила на 9 юли 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1), или в деня, в който влиза в сила Споразумението за разширяване на ЕИП от 2014 г., ако тази дата е по-късна.
      До влизането в сила на Споразумението за разширяване на ЕИП от 2014 г. настоящото решение се прилага временно от 9 юли 2016 г., при условие че всички нотификации, предвидени в член 103, параграф 1 от Споразумението за ЕИП, са внесени.
      Член 5
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
      
         Съставено в Брюксел на 8 юли 2016 година.
         
            
               За Съвместния комитет на ЕИП
            
            
               Председател
            
            Bergdís ELLERTSDÓTTIR
         
      
      
         (1)  ОВ L 31, 6.2.2016 г., стр. 47.
      
         (2)  ОВ L 170, 11.6.2014 г., стр. 5.
      
         (*1)  Без отбелязани конституционни изисквания.